
                                                             ROMÂNIA

JUDEŢUL SUCEAVA

MUNICIPIUL CÂMPULUNG MOLDOVENESC

Compartimentul juridic
                                                                                              Nr. ____ din ______ 2026
RAPORT DE SPECIALITATE
la proiectul de hotărâre pentru aprobarea Regulamentului privind 
procedura de vânzare a bunurilor imobile din domeniul privat al 
Municipiului Câmpulung Moldovenesc

          Compartimentul juridic primind spre analiză proiectul de hotărâre pentru aprobarea Regulamentului privind procedura de vânzare a bunurilor imobile din domeniul privat al Municipiului Câmpulung Moldovenesc, menţionează următoarele:

În conformitate prevederile art. 1650 alin. (1), art. 1652, art. 1657 şi art. 1730 alin. (1) din Legea nr. 287/2009 privind Codul civil, republicată, cu modificările şi completările ulterioare, vânzarea este contractul prin care vânzătorul transmite sau, după caz, se obligă să transmită cumpărătorului proprietatea unui bun în schimbul unui preţ pe care cumpărătorul se obligă să îl plătească şi pot cumpăra sau vinde toţi cei cărora nu le este interzis prin lege.


Orice bun poate fi vândut în mod liber, dacă vânzarea nu este interzisă ori limitată prin lege sau prin convenţie ori testament.

În condiţiile stabilite prin lege sau contract, titularul dreptului de preempţiune, numit preemptor, poate să cumpere cu prioritate un bun.

De asemenea, potrivit art. 354 – 355, art. 363 alin. (1) şi art. 364 alin. (1) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, domeniul privat al unităţilor administrativ-teritoriale este alcătuit din bunuri aflate în proprietatea lor şi care nu fac parte din domeniul public.
    
Asupra acestor bunuri unităţile administrativ-teritoriale au drept de proprietate privată.
    
Bunurile care fac parte din domeniul privat al unităţilor administrativ-teritoriale se află în circuitul civil şi se supun regulilor prevăzute de Legea nr. 287/2009, republicată, cu modificările ulterioare, dacă prin lege nu se prevede altfel.
  
Vânzarea bunurilor din domeniul privat al al unităţilor administrativ-teritoriale se face prin licitaţie publică, organizată în condiţiile prevăzute la art. 334 - 346, cu respectarea principiilor prevăzute la art. 311, cu excepţia cazurilor în care prin lege se prevede altfel.

Prin excepţie de la prevederile art. 363 alin. (1), în cazul vânzării unui teren aflat în proprietatea privată a unităţii administrativ-teritoriale pe care sunt ridicate construcţii, constructorii de bună-credinţă ai acestora beneficiază de un drept de preempţiune la cumpărarea terenului aferent construcţiilor. Preţul de vânzare se stabileşte pe baza unui raport de evaluare, aprobat de consiliul local sau judeţean, după caz.

Totodată,  conform prevederilor art. 129 alin. (2) lit. c) şi alin. (6) lit. b) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, Consiliul Local are atribuţii privind administrarea domeniului privat al municipiului şi hotărăşte vânzarea bunurilor proprietate privată a municipiului, în condiţiile legii;
           Având în vedere cele precizate, Compartimentul juridic consideră legal prezentul proiect de hotărâre.
CONSILIER JURIDIC,
                                                          Paul Petroaie
PP/PP 2 ex.
